Hockey
అతిపెద్ద హాకీ టోర్నీలో 1300 జట్లు
న్యూఢిల్లీ: గ్రామీణ ప్రాంతాల్లోని యువత తుపాకులు కాకుండా హాకీస్టిక్స్‌ చేతపట్టుకోవాలన్న స్పూర్తితో వెటరన్‌ డిపెండర్‌,బిజూ జనతాదళ్‌ ఎంపి దిలిప్‌ తిర్కే వినూత్నంగా ఆలోచించాడు.అతి పెద్ద హాకీ టోర్నీ నిర్వహణకు పూనుకున్నాడు.బిజూ పట్నాయక్‌ గ్రామీణ హాకీ పేరుతో నిర్వహిస్తున్న ఈ టోర్నీలో 1300 జట్లు,25 వేల మంది క్రీడాకారులు పాల్గొంటారని అంచనా,బిజూ పట్నాయక్‌ గ్రామీణ హాకీ టోర్నీ ప్రత్యేకైమంది.కాగా 1300 పైగా జట్లు,ఒడిశా,చత్తీస్‌గడ్‌,ఝార్ఖండ్‌ గ్రామీణ ప్రాంతాల్లోని 25 వేల మంది క్రీడాకారులు టోర్నీలో వారి నైపుణ్యం ప్రదర్శించబోతున్నారు.కాగా ఉప రాష్ట్రపతి హమీద్‌ అన్సారీ చేతుల మీదుగా డిసెంబర్‌ 10న రూర్కెలాలో టోర్నీ ప్రారంభమవుతుంది.మార్చిలో ఫైనల్‌ మ్యాచ్‌ జరుగుతుంది. బహుమతి 30 లక్షలు.మూడు రాష్ట్రాల్లోని వివిధ ప్రాంతాలల్లో మ్యాచ్‌లు నిర్వహిస్తామని దిలీప్‌ పేర్కొన్నాడు.గ్రామీణ యువత హాకీ స్టిక్స్‌ చేతబూని తమ కలల్ని నిజం చేసుకోవాలనేది టోర్నీ ఉద్దేశమన్నాడు.యువతతమ జీవితాలను వృథా చేసుకోవడం బాధాకరం.అందుకే హాకీ టోర్నీ నిర్వహించాలని నిర్ణయించుకున్నా,ఈ ప్రాంతంలో హాకీకి ఉన్న క్రేజ్‌ అందరికి తెలిసిందే.యువతకు కావాల్సింది చక్కని వేదిక.ఎదిగే మార్గం,ఒక ఒలింపిక్‌ ఆటగాడిగా దేశానికి తిరిగి సేవలందించడం నా బాధ్యత అని తిర్కే పేర్కొన్నాడు.